Ανακληθρίς πέτρα

Ανακλήθρα ή Ανακληθρίς πέτρα ονομαζόταν μια πέτρα που κατά την αρχαιότητα βρισκόταν κοντά στο πρυτανείο των Μεγάρων. Η σημασία της βρισκόταν στο ότι, σύμφωνα με την αρχαία παράδοση, πάνω στην πέτρα αυτή είχε καθήσει η θεά Δήμητρα όταν περιπλανιόταν προκειμένου να βρει την κόρη της, την Περσεφόνη (αναφερόμενη συνήθως ανωνύμως ως «η Κόρη» ή «η Παις»), την οποία είχε απαγάγει ο Πλούτωνας, ο θεός του Κάτω Κόσμου.

Σύμφωνα με τον ΠαυσανίαΠαυσανίου Ελλάδος περιήγησις, Βιβλίο 1 («Αττικά»), 43.1 οι γυναίκες των Μεγάρων πραγματοποιούσαν μια αναπαράσταση της σκηνής αυτής σε ανάμνηση της επισκέψεως της θεάς στην πόλη τους. Το ίδιο έπρατταν και οι γυναίκες της αρχαίας Ελευσίνας στην αντίστοιχη «Αγέλαστον πέτρα», που βρισκόταν στη δική τους πόλη.

Παραπομπές

Πηγές
 Το λήμμα «Ανακλήθρα ή Ανακληθρίς πέτρα» στη Νέα Ελληνική Εγκυκλοπαίδεια «Χάρη Πάτση», τόμος 5, σελ. 379

Ανακληθρις πετρα